gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl es gl gl gl gl gl gl gl ja en sv fr de de gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - A OMS eleva ao nivel cinco a alerta sanitaria, ante o risco de pandemia
Venres, sexta feira, 07 de outubro de 2022
O virus pasa doadamente de persoa a persoa. No Estado Español constatáronse 10 casos -dous en Galiza-, e unha das persoas afectadas non viaxara a México coma o resto.
Calderón pídelles aos mexicanos que non saian da casa até o día 5 de maio
Cataluña rexistra o primeiro contaxio do H1N1 entre humanos fóra de México
Aparece o segundo posíbel caso de gripe do porco no país
Redacción - 08:00 30/04/2009
Tags: alerta casos Estado Español EUA Galiza gripe porcina México OMS Organización Mundial da Saúde Trinidad Jiménez
Na noite desta cuarta feira a Organización Mundial da Saúde (OMS) elevou de nivel catro a cinco (sobre un máximo de seis) a prealerta ante o risco de que se produza unha pandemia mundial, ante o espallamento do virus H1N1, de orixe porcina.Un punto máis e a OMS dará a alerta de pandemia, "a primeira que se seguirá en directo", sinalou a directora da OMS, Margaret Chan, quen fixo persoalmente o anuncio.
O cambio de nivel débese a que se confirmou que este novo virus pasa facilmente de persoa a persoa, polo menos en dous países americanos: os EUA e México. Pero hai outro problema, a súa rápida propagación, cousa que se constatou esta cuarta feira no Estado Español, cando a ministra de Sanidade, Trinidad Jiménez, anunciaba a existencia de 10 casos confirmados -dous deles en Galiza-, destacando entre eles un que, por primeira vez, correspondía a unha persoa que non viaxara a México.
Outra información que pesou no momento de os responsábeis da OMS tomar a decisión, foi o feito de que xa houbo unha morte fóra de México: o Centro de Control de Doenzas de Atlanta (EUA) confirmou esta cuarta feira o falecemento dunha crianza de 23 meses nun hospital de Houston (Texas). Porén, as autoridades estadounidenses quixeron matizar o caso e resaltaron que este único falecido era, en realidade, un neno mexicano que estaba de visita no país.
O nivel de alerta cinco sobre seis é unha fase que non alcanzaron outras doenzas que preocuparon o mundo, como a gripe aviaria ou a neumonía asiática.
"Os países deben permanecer nun alto nivel de alerta"
"Os países deben permanecer nun alto nivel de alerta ante brotes inusuais de gripe e neumonía", advertiu tamén a directora da OMS, lembrando que, tras os casos de gripe aviaria, o organismo está máis preparado para combater este tipo de doenzas a nivel internacional. As medidas esenciais consisten en aumentar a vixilancia, detectar e tratar os casos con rapidez e controlar os contaxios nos centros de saúde, segundo dixo Chan. A responsábel da OMS tamén recomendou tomar precaucións a nivel individual, como estar alerta e evitar apertar as mans da xente ao saudar, ou dar apertas, así como non viaxar, aínda que reiterou que o organismo que dirixe non considera que sexa axeitado pechar as fronteiras. Chan tamén lembrou que non existe risco de infección ao inxerir carne de porco.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Imaxes de El Universal / Esta última titúlase 'Humor na epidemia'
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto